నందిగామ మండలం (రంగారెడ్డి జిల్లా)

నందిగామ మండలం,తెలంగాణ రాష్ట్రం, రంగారెడ్డి జిల్లాకు చెందిన మండలం. నందిగామ ఈ మండలానికి కేంద్రం. ఇది షాద్‌నగర్, కొత్తూరు మధ్యలో జాతీయ రహదారికి సమీపంలో ఉంది. ఇది  జూలై 2011లో హైదరాబాదు మెట్రోపాలిటన్ అథారిటీలో భాగమైంది. 2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు.    ఇందులో 5 గ్రామాలున్నాయి. దానికి ముందు ఈ మండలం మహబూబ్ నగర్ జిల్లా లో  ఉండేది.   ప్రస్తుతం ఈ మండలం షాద్‌నగర్ రెవెన్యూ డివిజనులో భాగం. పునర్వ్యవస్థీకరణకు ముందు  ఇది మహబూబ్ నగర్ డివిజనులో ఉండేది.ఈ మండలంలో 5 రెవెన్యూ గ్రామాలు ఉన్నాయి.నిర్జన గ్రామాలు లేవు

నూతన మండల కేంద్రంగా గుర్తింపు 
లోగడ నందిగామ  గ్రామం మహబూబ్ నగర్ జిల్లా, మహబూబ్ నగర్ రెవిన్యూ డివిజను పరిధిలోని కొత్తూరు మండలానికి చెందినది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా నందిగామ గ్రామం కేంద్రంగా, మరో 4 గ్రామాలతో కొత్తగా ఈ మండలాన్ని ఏర్పరచారు. 11.10.2016 నుండి దీన్ని అమలులోకి తెస్తూ ప్రభుత్వం ఉత్తర్వు జారీచేసింది. ఈ మండల వైశాల్యం 87 చ.కి.మీ. కాగా, జనాభా 30,941. జనాభాలో పురుషులు 16,063 కాగా, స్త్రీల సంఖ్య 14,878. మండలంలో 7,215 గృహాలున్నాయి.

మండలంలోని రెవెన్యూ గ్రామాలు 

 నందిగామ
 చేగూర్
 ఈదులపల్లి
 మామిడిపల్లి
 వీర్లపల్లి

మూలాలు

వెలుపలి లంకెలు 

2016 లో ఏర్పాటైన తెలంగాణ మండలాలు